หุ้นสหรัฐฯปิดในแดนลบ
ดัชนีหุ้นดาวโจนส์  ปิดที่ 12,653.72 จุด ลดลง 6.74 จุด ด้าน แนสแดค  ปิดที่ 2,811.63 จุด ลดลง 4.92 จุด
31 ม.ค. 2555

ดัชนีหุ้นดาวโจนส์  ปิดที่ 12,653.72 จุด ลดลง 6.74 จุด ด้าน แนสแดค  ปิดที่ 2,811.63 จุด ลดลง 4.92 จุด 
ตลาดหุ้นสหรัฐฯวานนี้  ดีดตัวกลับขึ้นมาปิดลบเพียงเล็กน้อย หลังจากตลอดทั้งวันแกว่งตัวในแดบลบอย่างหนักจากความกังวลต่อการเจรจาพักชำระหนี้ที่ชะงักงันของกรีซและนักลงทุนเฝ้ารอผลประชุมแก้วิกฤตหนี้ของผู้นำชาติยุโรป
ดัชนีหุ้นดาวโจนส์ ลดลง 6.74 จุด (0.05 เปอร์เซ็นต์) ปิดที่ 12,653.72 แนสแดค ลดลง 4.92 จุด (0.17 เปอร์เซ็นต์) ปิดที่ 2,811.63 เอสแอนด์พี ลดลง 3.39 จุด (0.26 เปอร์เซ็นต์) ปิดที่ 1,312.94
ขณะที่ราคาน้ำมันวานนี้ ขยับลงพอประมาณจากแนวโน้มอุปสงค์ที่ไม่แน่นอนขณะที่ผู้นำชาติยุโรปกำลังประชุมหาทางระงับวิกฤตหนี้ยูโรโซนและการเจรจาลดหนี้ระหว่างกรีซกับเจ้าหนี้ที่เจอทางตัน
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมีนาคม ลดลง 78 เซนต์ ปิดที่ 98.78 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 71 เซนต์ ปิดที่ 110.75 ดอลลาร์ต่อบาร์เรล